সুজল শ্রেষ্ঠ

সুজল শ্রেষ্ঠ (, ; জন্ম: ৪ ফেব্রুয়ারি ১৯৯৩) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মছিন্দ্র এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।

নেপালি ক্লাব সংকটা বয়েজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা বয়েজের হয়ে খেলার পর ২০০৮–০৯ মৌসুমে তিনি মনাং মরস্যাংদিতে যোগদান করেছেন। মনাং মরস্যাংদিতে প্রায় ১১ মৌসুম অতিবাহিত করার পর মছিন্দ্রের সাথে চুক্তি স্বাক্ষর করেছেন। মাঝে তিনি এক মৌসুমের জন্য পোখরা থান্ডার্সের হয়ে ধারে খেলেছেন।

২০১১ সালে, সুজল নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪৩ ম্যাচে ২টি গোল করেছেন।

প্রারম্ভিক জীবন
সুজল শ্রেষ্ঠ ১৯৯৩ সালের ৪ঠা ফেব্রুয়ারি তারিখে নেপালের ধনকুটায় জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল
সুজল শ্রেষ্ঠ ২০০৬ সালে আনফা একাডেমি থেকে স্নাতক সম্পন্ন করে সংকটা বয়েজ স্পোর্টস ক্লাব দলে যোগ দেন। এর এক বছর পর, ২০০৮ সালে তিনি মনাং মর্স্যাংদী ক্লাব এর সাথে চুক্তি করেন। শ্রেষ্ঠ, ২০১৪ সালে এএফসি প্রেসিডেন্টস কাপ এর একটি ম্যাচে এফসি এইচটিটিইউ এর বিপক্ষে মনাং মর্স্যাংদী এর হয়ে সমতাসূচক গোল করেন। যদিও তার দল সেই ম্যাচে ৩-১ ব্যবধানে পরাজিত হয়।

শ্রেষ্ঠ মনাং মর্স্যাংদী ক্লাবের হয়ে গভর্নরস গোল্ড কাপ প্রতিযোগিতার ৩৫ তম আসরে অংশগ্রহণ করেন। সেমিফাইনালে সিকিম এফএ দলের বিপক্ষে ম্যাচে তিনি পেনাল্টি কিক থেকে একটি গোল করেন। তার দল মনাং মর্স্যাংদী ৩-১ ব্যবধানে জয়ী হয়। ফাইনাল ম্যাচে ওএনজিসি এফসি দলের বিপক্ষে মনাং মর্স্যাংদী মুখোমুখি হয়। ম্যাচে মানাং ২-০ ব্যবধানে পিছিয়ে পড়লেও পরবর্তীতে ২-২ এ সমতায় ফেরে। কিন্তু শেষ পর্যন্ত পেনাল্টি শুট-আউটে তারা হেরে যায় এবং রানার্স-আপ হয়। সেই ম্যাচে পেনাল্টি থেকে দলের পক্ষে প্রথম গোলটি করেন শ্রেষ্ঠ এবং পরবর্তীতে জিকাহি দোদোজ এর করা, দলের দ্বিতীয় গোলে সহায়তা করেন তিনি। ভারতের সিকিম শহরে অনুষ্ঠিত ২০১৪ আহা! রারা গোল্ড কাপ এর গ্রুপ পর্বের একটি ম্যাচে শ্রেষ্ঠ জোড়া গোল করেন এবং তার দল প্রতিপক্ষ কাঞ্চনজঙ্ঘা এফসি এর বিপক্ষে ৭-০ ব্যবধানে জয় নিয়ে মাঠ ছাড়ে।

২০১৫ সালের ২ জুলাই শ্রেষ্ঠ ভুটানের ঘরোয়া লীগের দল ভুটান ক্লিয়ারিং এফসি এর সাথে ১ মাসের জন্য ধারের চুক্তি করেন। শ্রেষ্ঠ এর সাথে সাথে একই ধরনের চুক্তিতে সেই দলে আরও যোগ দেন, মনাং মর্স্যাংদী এর আরেক খেলোয়াড় রুপেশ কেসি, মোরং একাদশ এর সুরেন্দ্র থাপা  ২০১৫ সালের ২৫ জুলাই, পারো ইউনাইটেড এফসি এর বিপক্ষে ভুটান ক্লিয়ারিং এফসি এর ম্যাচে তার নতুন দলের হয়ে প্রথম গোল করেন। ম্যাচটিতে তার দল ৩-১ ব্যবধানে জয়ী হয়। ২০১৫ সালের ২ আগস্ট, লীগের পরবর্তী ম্যাচে এফসি টারটনস এর বিপক্ষে খেলায় তিনি জোড়া গোল করেন।

আন্তর্জাতিক ফুটবল
২০১১ সালের ১৯শে মার্চ তারিখে, ১৮ বছর, ১ মাস ও ১৫ দিন বয়সে, ডান পায়ে ফুটবল খেলায় পারদর্শী সুজল ভুটানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় অনিল গুরুংয়ের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ২–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ৩ মাস ও ১৩ দিন পর, নেপালের জার্সি গায়ে প্রথম গোলটি করেছেন; ২০১১ সালের ৭ই ফেব্রুয়ারি তারিখে, পূর্ব তিমুরের বিরুদ্ধে ম্যাচের ৯০তম মিনিটে নেপালের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। নেপালের হয়ে অভিষেকের বছরে সুজল সর্বমোট ৩ ম্যাচে ১টি গোল করেছেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 
 
 

১৯৯৩-এ জন্ম
জীবিত ব্যক্তি
নেপালের আন্তর্জাতিক ফুটবলার
ফুটবল মধ্যমাঠের খেলোয়াড়
নেপালি ফুটবলার
নেপালি প্রবাসী ফুটবলার
মনাং মরস্যাংদি ক্লাবের খেলোয়াড়
ভারতে নেপালি প্রবাসী ক্রীড়াবিদ
দক্ষিণ এশীয় গেমসে ফুটবলে পদক বিজয়ী
দক্ষিণ এশীয় গেমসে স্বর্ণপদক বিজয়ী নেপালী
পুরুষ ফুটবল মধ্যমাঠের খেলোয়াড়